న్యూఢిల్లీ: యూపీలో కాంగ్రెస్ ఘోరంగా ఓడిపోయేందుకు కారణం ఆ పార్టీ ఎన్నికల వ్యూహకర్త ప్రశాంత్ కిశోర్ కారణమంటూ ఉత్తర ప్రదేశ్ కాంగ్రెస్ నేత ఒకరు బాహాటంగా విమర్శిస్తున్నారు. అంతేకాదు.. ఓటమి తర్వాత ప్రశాంత్ కిశోర్ పత్తా లేకుండా పోయారనీ... అయనను పట్టుకొచ్చి పార్టీ కార్యకర్తల ముందు నిలిపిన వారికి రూ.5 లక్షలు నజరానా  ఇస్తానని కూడా ప్రకటించారు. ఈ మేరకు ఆయన ఓ పోస్టర్ తయారు చేయించి పార్టీ కార్యాలయం ముందు పెట్టారు. ఐదు రాష్ట్రాల ఎన్నికల్లో పార్టీని విజయపథాన నడిపించేందుకు... ప్రముఖ ఎన్నికల వ్యూహకర్త అయిన కిశోర్ను కాంగ్రెస్ పార్టీ నియమించుకుంది. ఎన్నికలయిపోయేంత వరకు వ్యూహకర్తగా హడావిడి చేసిన ఆయన... పార్టీ ఓటమి తర్వాత కనిపించకుండా పోయారని ఆరోపణలు ఉన్నాయి. దీంతో యూపీ కాంగ్రెస్ కమిటీలో కార్యదర్శిగా ఉన్న రాజేష్ సింగ్... కాంగ్రెస్ కార్యకర్తలకు సమాధానం చెప్పాలంటూ పోస్టర్ ఏర్పాటు చేశారు. ‘‘గత ఏడాది కాలంగా మేమంతా కష్టపడి పనిచేశాం... మారుమాట మాట్లాడకుండా ప్రశాంత్ కిశోర్ చెప్పినట్టు చేశాం... పార్టీకి మంచి జరుగుతుందనే ఆయన చెప్పినదానికి తలఊపాం. అయినా ఇలా జరిగింది. దీనిపై మాకు సమాధానాలు కావాలి’’ అని సింగ్ పేర్కొన్నారు.కాగా ఈ పోస్టర్ వ్యవహారం తెలియగానే యూపీ కాంగ్రెస్ అధ్యక్షుడు రాజ్ బబ్బర్ కలగజేసుకుని వెంటనే పోస్టర్ తొలగించారు. ‘‘ఓటమిపై అప్పుడే ఎవరినీ నిందించడం భావ్యం కాదు’’ అని మీడియాకు వివరణ ఇచ్చారు.
newdhilly: upilo congress ghoramgaa odipoyenduku kaaranam aa party ennikala vyuuhakarta prasant kishor kaaranamantuu uttara pradesh congress netha okaru baahaatamgaa vimarsistunnaaru. antekaadu.. otami tarvaata prasant kishor patta lekunda poyarani... ayananu pattukochi party kaaryakartala mundu nilipina vaariki roo.5 lakshalu najarana  istaanani kuudaa prakatinchaaru. ee meraku aayana oo poster tayaaru cheyinchi party kaaryaalayam mundu pettaaru. aidu rashtrala ennikallo paartiini vijayapathaana nadipinchenduku... pramukha ennikala vyuuhakarta ayina kishornu congress party niyaminchukundi. ennikalayipoyenta varaku vyuuhakartagaa hadavidi chesina aayana... party otami tarvaata kanipinchakunda poyarani aaropanalu unnaayi. deentho up congress kamiteelo kaaryadarsigaa unna rajesh sing... congress kaaryakartalaku samadhanam cheppaalantuu poster erpaatu chesaru. ‘‘gatha edaadi kaalamgaa memanta kashtapadi panichesam... marumata matladakunda prasant kishor cheppinattu chesham... paarteeki manchi jarugutundane aayana cheppinadaaniki talaoopaam. aina ilaa jarigindi. deenipai maaku samaadhaanaalu kavali’’ ani sing perkonnaru.kaga ee poster vyavahaaram teliyagaane up congress adhyakshudu raj babbar kalagajesukuni ventane poster tolaginchaaru. ‘‘otamipai appude evarinee nindinchadam bhavyam kaadu’’ ani mediaku vivarana icharu.